**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2024. szeptember 24-i ülésére**

**Javaslat a Berzsenyi Dániel Könyvtár igazgatóhelyettesének megbízására**

A kulturális intézményekben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X.30.) EMMI rendelet 7.§ (2) bekezdése értelmében az intézményvezető helyettesének megbízásához a fenntartó egyetértése szükséges.

Szombathely Megyei Jogú Város Önkormányzata Szervezeti és Működési Szabályzata 75.§ (6) bekezdése alapján a nem kizárólagos közgyűlési hatáskörbe tartozó kinevezésről, választásról vagy ezekhez kapcsolódó véleményezésről az illetékes szakmai bizottság döntése alapján a polgármester dönt.

A Berzsenyi Dániel Könyvtár (a továbbiakban: Könyvtár) igazgatóhelyettesének - Szalainé Bodor Editnek - vezetői megbízatása 2024. június 15. napján lejárt. Igazgató Asszony kéri a fenntartótól, hogy a 2024-2029-es igazgató ciklus idejére pályázati eljárás nélkül a jelenlegi igazgatóhelyettes megbízását támogassa.

Kérem a Tisztelt Bizottságot, hogy az előterjesztést megtárgyalni, és álláspontját kialakítani szíveskedjék.

**Szombathely, 2024. szeptember „ ”**

**/: Dr. Nemény András :/**

**HATÁROZATI JAVASLAT**

**…../2024. (IX.24.) KOCB. számú határozat**

A Kulturális, Oktatási és Civil Bizottság a „Javaslat a Berzsenyi Dániel Könyvtár igazgatóhelyettesének megbízására” című előterjesztést megtárgyalta, és az SZMSZ 75.§ (6) bekezdése alapján javasolja a polgármesternek, hogy értsen egyet 2024. október 1. napjától 2029. május 31. napjáig a Berzsenyi Dániel Könyvtár általános igazgatóhelyetteseként Szalainé Bodor Edit megbízásával.

**Felelős:**  Putz Attila, a Kulturális, Oktatási és Civil Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Baráthné Molnár Mónika, a Berzsenyi Dániel Könyvtár igazgatója,

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezete igazgatója)

**Határidő:** azonnal